laion/Wikipedia-Exotic huggingface dataset:
שון דיב

שון דיב (באנגלית: Shaun Deeb; נולד ב-1 במרץ 1986) הוא שחקן פוקר אמריקאי אשר זכה בשישה צמידי אליפות העולם בפוקר, ובתואר שחקן השנה של אליפות העולם בפוקר ב-2018. דיב החל לשחק פוקר בגיל צעיר, וכשהיה בן 16 נהג לארגן טורנירי פוקר בעלות כניסה של 20 דולר אשר בהם שיחקו כ-30 שחקנים. לאחר שסיים את לימודיו בתיכון החל ללמוד במכללה בבוסטון, אך מכיוון ששיחק שעות רבות בפוקר באינטרנט, לא הופיע לשיעורים ובסוף נשר מהלימודים. ב-2010 החליט לפרוש ממשחק הפוקר בעקבות שחיקה ממשחקים באינטרנט, אך חזר בו לאחר כחודשיים. באליפות העולם בפוקר ב-2012 השתתף דיב בתחרות לווין לטורניר ה-Big One for One Drop בעל עלות כניסה של מיליון דולר, אשר בה הוא סיים במקום השני וזכה בכרטיס כניסה לטורניר, אך מכיוון שהטורניר הוגבל ל-48 משתתפים לא יכל להשתתף בו ובמקום זאת קיבל את סכום הכניסה כפרס. לאחר הטורניר עלו טענות שדיב ידע על כך שסיום במקום השני ייזכה אותו בסכום הכסף ולא בכרטיס כניסה לטורניר, ולכן הפסיד בכוונה לגאס הנסון מכיוון שהעדיף את הכסף ולא השתתפות בטורניר. ב-2015 זכה דיב בצמיד אליפות העולם בפוקר הראשון שלו, כאשר ניצח בטורניר Pot Limit Hold'em. ב-2016 זכה בצמיד השני שלו בטורניר Seven Card Stud. ב-2018 זכה דיב בתואר שחקן השנה של אליפות העולם בפוקר בזכות זכייה ב-2 צמידים, באומהה הולדם וטקסס הולדם, סיום במקום 105 בטורניר המרכזי ומקום 10 באליפות שחקני הפוקר, יחד עם עוד 16 סיומות בכסף בטורנירים אחרים. ב-2023 זכה בטבעת סבב אליפות העולם בפוקר הראשונה שלו, כאשר ניצח בטורניר המרכזי כחלק מהסבב שהתקיים ב-Turning Stone בוורונה, ניו יורק. נכון ליוני 2023, דיב זכה בסך של כ-12 מיליון דולר מטורנירי פוקר, כשמתוכם כ-9.2 מיליון דולר בסבב אליפות העולם. מדיה וקבצים בנושא שון דיב בוויקישיתוף שון דיב, ברשת החברתית אקס (טוויטר) שון דיב, באתר The Hendon Mob שון דיב, באתר Global Poker Index שון דיב, באתר אליפות העולם בפוקר A Poker Life - Shaun Deeb | Online Pro Has Best Month Since Retirement Almost a Year Ago, באתר CardPlayer, ‏18 בספטמבר 2010 (באנגלית) $25,300 One Drop Mega Satellite | 2012 World Series of Poker, באתר PokerNews,‏ 1 ביולי 2012 (באנגלית) 3 controversies overshadow One Drop satellites, באתר PokerNewsBoy, ‏3 ביולי 2012 (באנגלית) Will Shillibier,‏ So Close He Can Almost Taste It: POY Leader Deeb Reflects on Summer of Success, באתר PokerNews,‏ 25 באוקטובר 2018 (באנגלית)
שון ג'ונסון (כדורגלן)

שון אוורט ג'ונסון (באנגלית: Sean Everet Johnson; נולד ב-31 במאי 1989 בלילברן שבג'ורג'יה, ארצות הברית) הוא כדורגלן אמריקאי המשחק בעמדת השוער בקבוצת ניו יורק סיטי מה-MLS ובנבחרת ארצות הברית. ג'ונסון החל את הקריירה המקצוענית שלו בשיקגו פייר מה-MLS, כאשר נבחר בסיבוב הרביעי של דראפט 2010. בסך הכל ערך 176 הופעות ליגה במדי המועדון. ב-11 בדצמבר 2016 חתם ג'ונסון באטלנטה יונייטד מה-MLS. למחרת חתם בניו יורק סיטי מה-MLS. ב-22 בינואר 2011 ערך ג'ונסון את הופעת הבכורה שלו בנבחרת ארצות הברית, בתיקו 1-1 נגד נבחרת צ'ילה במשחק ידידות. הוא היה חלק מסגל הנבחרת בטורנירים גביע הזהב 2013, גביע הזהב 2017 וגביע הזהב 2021, בהן זכתה נבחרתו, וכן בטורניר גביע הזהב 2019, בו סיימה נבחרת ארצות הברית במקום השני לאחר שהפסידה לנבחרת מקסיקו בגמר. נכלל בסגל נבחרת ארצות הברית לטורניר מונדיאל 2022 ולקופה אמריקה 2024. ניו יורק סיטי גביע ה-MLS‏ (1): 2021 נבחרת ארצות הברית גביע הזהב של CONCACAF‏ (3): 2013, 2017, 2021 מדיה וקבצים בנושא שון ג'ונסון בוויקישיתוף שון ג'ונסון, באתר Transfermarkt שון ג'ונסון, באתר Soccerway שון ג'ונסון, באתר WorldFootball.net שון ג'ונסון, באתר National Football Teams שון ג'ונסון, באתר FootballDatabase.eu Atlanta United make roster moves during active MLS half-day trade window באתר הרשמי של אטלנטה יונייטד, 11 בדצמבר 2016 (באנגלית) Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)
כריס דלוזיו

כריסטופר רפאל דלוזיו (באנגלית: Christopher Raphael Deluzio; נולד ב-13 ביולי 1984) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס ה-17 של קהיליית פנסילבניה. הוא חבר המפלגה הדמוקרטית. דלוזיו נולד בפיטסבורג. הוא השלים לימודי תואר ראשון באקדמיה הימית של ארצות הברית ב-2006 וסיים את לימודיו בהצטיינות. בנוסף, הוא בעל תואר שני במשפטים באוניברסיטת ג'ורג'טאון. לאחר שסיים את לימודיו באקדמיה הימית, שירת דלוזיו בעיראק וכקצין בין 2006 ל-2012. לאחר תום שירותו הצבאי הוא עבד כעורך דין וכחוקר משפטי של אוניברסיטת פיטסבורג. ב-2022 דלוזיו התמודד בבחירות האמצע לקונגרס לייצוג מחוז הקונגרס ה-17 של מדינת פנסילבניה בבית הנבחרים של ארצות הברית. הוא ניצח בבחירות הכלליות לאחר שקיבל כ-53.2% מהקולות והביס את מועמד המפלגה הרפובליקנית, ג'רמי שפר. בראשית ינואר 2023 החל את כהונתו בקונגרס. דלוזיו מתגורר בתורנבורג שבפנסילבניה. ב-2015 הוא התחתן עם אלכסנדרה זואי באנל, אותה הכיר בזמן שלמד בבית ספר למשפטים של אוניברסיטת ג'ורג'טאון. מדיה וקבצים בנושא כריס דלוזיו בוויקישיתוף כריס דלוזיו, באתר המדריך הביוגרפי של הקונגרס של ארצות הברית (באנגלית) Perrine, Shannon (21 באוקטובר 2022). "Commitment 2022: Chris Deluzio, candidate for PA-17 US House seat" – via www.wtae.com. {{cite web}}: (עזרה) "PressReader.com - Digital Newspaper & Magazine Subscriptions". www.pressreader.com. "Christopher Deluzio, JD". www.cyber.pitt.edu. 15 בדצמבר 2015. {{cite web}}: (עזרה) "Zoë Bunnell, Christopher Deluzio". 26 באפריל 2015 – via NYTimes.com. {{cite web}}: (עזרה)
Hot in It

Hot in It הוא שיר של הדי ג'יי ההולנדי טייסטו והזמרת-יוצרת האנגלייה צ'ארלי XCX, מתוך אלבום האולפן השביעי שלו, Drive‏ (2023). הוא יצא לאור ב-30 ביוני 2022, על ידי חברת התקליטים אטלנטיק רקורדס, כסינגל הרביעי מתוך האלבום. זהו שיתוף הפעולה השלישי בין טייסטו ל-XCX. השיר הגיע למקום העשירי במצעד שירי הדאנס/אלקטרוני. השיר נכתב על ידי טייס ורווסט, שרלוט אייצ'יסון, קידו, פרנק נובל, הייט ולינוס נורדסטרום והופק על ידי טייסטו וגולדפינגרס. צ'ארלי XCX דיברה על השיר לראשונה בחשבונות המדיה החברתית שלה במאי 2022, ושיתפה קטע מהפזמון שלו בסרטון שפורסם בחשבון הטיקטוק הרשמי שלה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות. את סרטון המילים הרשמי של "Hon in It" העלה טייסטו לערוץ היוטיוב הרשמי שלו ב-1 ביולי 2022. הוא מורכב מעשרות קטעי וידאו של אנשים שרקדו לצליל השיר עצמו. ב-12 באוגוסט, פורסם הווידאו קליפ הרשמי של השיר, בשידור חי. הוא כולל את XCX רוקדת בחנות מוצרי חדר שינה, לצד רקדני ליווי שונים. נכון לנובמבר 2022, מונה הצפיות של הקליפ עומד על למעלה מ-4.5 מיליון צפיות. סרטון השיר "Hot in It" באתר יוטיוב טייס ורווסט, שרלוט אייצ'יסון, קידו, פרנק נובל, הייט, לינוס נורדסטרום Condé Nast, Tiësto and Charli XCX Release New Song “Hot in It”, Pitchfork, ‏2022-06-30 (באנגלית אמריקאית) Charli XCX teases new collab track with Tiësto, 'Hot In It', Mixmag Music, Billboard (באנגלית אמריקאית) Tiësto & Charli XCX – Hot In It, נבדק ב-2022-11-12 Will Lavin, Tiësto and Charli XCX will release their 'Hot In It' collaboration next week, NME, ‏2022-06-20 (ב־Australian English) Hot In It, 2022-06-30, נבדק ב-2022-11-12 Tiësto & Charli XCX - Hot In It (Official Lyric Video), נבדק ב-2022-11-12 Tiësto & Charli XCX - Hot In It [Official Music Video], נבדק ב-2022-11-12
מרקו דמיטרוביץ'

מרקו דמיטרוביץ' (בסרבית: Марко Дмитровић; נולד ב-24 בינואר 1992 בסובוטיצה שברפובליקה הסוציאליסטית של סרביה, הרפובליקה הפדרלית הסוציאליסטית של יוגוסלביה) הוא כדורגלן סרבי המשחק בעמדת השוער בקבוצת לגאנס מהלה ליגה. דמיטרוביץ' גדל במחלקת הנוער של הכוכב האדום בלגרד. בשנת 2010 קודם לקבוצה הבוגרת של המועדון, אך לא זכה לדקות משחק במדיה. ב-3 בספטמבר 2013 חתם דמיטרוביץ' באויפשט מליגת העל ההונגרית. הוא ערך 12 הופעות ליגה במדי המועדון, וזכה עם המועדון בגביע ההונגרי ובסופר קאפ ההונגרי. ב-6 בינואר 2015 חתם דמיטרוביץ' על חוזה לעונה וחצי בצ'רלטון את'לטיק מהפוטבול ליג צ'מפיונשיפ. ב-24 בינואר ערך את הופעת הבכורה שלו במועדון, בתיקו 0-0 נגד וולברהמפטון וונדררס במסגרת המחזור ה-27 בליגה לעונת 2014/2015. בסך הכל ערך חמש הופעות ליגה במדי המועדון. ב-27 ביולי 2015 הושאל דמיטרוביץ' למשך עונה אחת לאלקורקון מהליגה הספרדית השנייה. ב-7 ביולי 2016 חתם על חוזה קבוע לשלוש עונות במועדון. בסך הכל ערך 79 הופעות ליגה במדי המועדון. ב-23 ביוני 2017 חתם דמיטרוביץ' על חוזה לארבע עונות באייבר מלה ליגה. ב-21 באוגוסט ערך את הופעת הבכורה שלו במועדון, בניצחון 1-0 על מאלגה במסגרת המחזור הראשון בליגה לעונת 2017/2018. בסך הכל שיחק דמיטרוביץ' במועדון במשך ארבע עונות, בהן ערך 130 הופעות ליגה ואף הבקיע שער אחד בבעיטת עונשין מ-11 מטרים בהפסד 2-1 לאתלטיקו מדריד במסגרת המחזור ה-19 בליגה לעונת 2020/2021. ב-4 ביולי 2021 חתם דמיטרוביץ' על חוזה לארבע עונות בסביליה. ב-15 באוגוסט ערך את הופעת הבכורה שלו במועדון, בניצחון 3-0 על ראיו ואיקאנו במסגרת המחזור הראשון בליגה לעונת 2021/2022. בעונתו הראשונה במועדון שימש כשוער מחליף ליאסין בונו, וערך שש הופעות ליגה. ב-11 באוגוסט 2024 חתם דמיטרוביץ' בלגאנס. ב-14 בנובמבר 2017 ערך דמיטרוביץ' את הופעת הבכורה שלו בנבחרת סרביה, בתיקו 1-1 נגד נבחרת קוריאה הדרומית במשחק ידידות. הוא היה חלק מסגל נבחרת סרביה בטורניר מונדיאל 2018, אך לא שיחק בטורניר. נכלל בסגל נבחרת סרביה לטורניר מונדיאל 2022. אויפשט הגביע ההונגרי (1): 2013/2014 הסופר קאפ ההונגרי (1): 2014/2015 סביליה הליגה האירופית : 2022/2023 מדיה וקבצים בנושא מרקו דמיטרוביץ' בוויקישיתוף מרקו דמיטרוביץ', באתר Transfermarkt מרקו דמיטרוביץ', באתר Soccerway מרקו דמיטרוביץ', באתר BDFutbol מרקו דמיטרוביץ', באתר WorldFootball.net מרקו דמיטרוביץ', באתר National Football Teams מרקו דמיטרוביץ', באתר FootballDatabase.eu מרקו דמיטרוביץ', באתר ESPN Marko Dmitrovic az Újpest FC kapusa! באתר הרשמי של אויפשט, 3 בספטמבר 2013 (בהונגרית) New goalkeeper signs, Pope departs on loan באתר הרשמי של צ'רלטון את'לטיק, 6 בינואר 2015 (באנגלית) Marko Dmitrovic, nuevo portero de la AD Alcorcón באתר הרשמי של אלקורקון, 27 ביולי 2015 (בספרדית) Marko Dmitrovic jugará las próximas tres temporadas en la A.D. Alcorcón באתר הרשמי של אלקורקון, 7 ביולי 2016 (בספרדית) Marko Dmitrovic será jugador del Eibar hasta 2021 באתר הרשמי של אייבר, 23 ביוני 2017 (בספרדית) Marko Dmitrović, Sevilla FC's First Signing for the 2021/22 season באתר הרשמי של סביליה, 4 ביולי 2021 (באנגלית) Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית)
72 מקומות שמסוכן לחיות בהם

72 מקומות שמסוכן לחיות בהם (באנגלית: 72 Dangerous Places to Live) היא סדרת טבע תיעודית אוסטרלית, אשר יצאה לשידור בידי חברת "Showrunner Productions" ויצאה ברשת "ABC TV" וכן ברשת האינטרנט נטפליקס בין ה-21 במרץ עד ה-25 באפריל 2016, בהנחייתו של השחקן מיטש ראיין. סדרה זו מדרגת בשישה פרקים בני 46 דקות, 72 המקומות המהווים סכנה גדולה לאנשים הגרים בה ומדרגת אותם בהתאם, תוך התחשבות באיום על האנשים בה, הסכנות בהם הם נתקלים ורמת היכולת שלהם להינצל ממנה (בעודם בה). בין השאר נתקלים באזורים מוכי הרי געש, הוריקנים, שפטונות, שריפות, מפולת שלגים ושאר אסונות טבע, פגעי אקלים קשה וכן סכנות שנגרמות מאנשים, חיות בר, מחלות מקומיות ואף מההתחממות הגלובלית. הסדרה מזכירה את הסדרות הדומות של "זיכיון 72" של נטפליקס, בדומה ל-72 החיות החמודות ביותר ו-"72 החיות המסוכנות ביותר", אך כל פרק בעל דירוג סופי ורק מציג את האזור, ללא תחרות. הרשימה גם תמציתית וארוכה יותר לכל פרק. פרק 1 - על גלי הזמן: סנטרליה (מקום 31) אתר הסקי ביג וייט (אנ') (מקום 20) פיטקרן (מקום 57) בייג'ינג (מקום 25) קיריביטי (מקום 2) נפאל (מקום 19) נהר הגנגס ובעיקר ואראנסי (מקום 17) מלאווי (מקום 40) כביש קארקוראם (מקום 67) ונציה (מקום 71) גינאה (מקום 47) מרלינגה (אנ') (מקום 37) פרק 2 - רגע לפני שקיעה: נהר צ'יליוונג (אנ') (מקום 43) וויטנום (אנ') (מקום 10) אריקה (מקום 55) ניו יורק (מקום 50) כרייסטצ'רץ' (מקום 36) המלדיבים (מקום 3) לה רינקונאדה (מקום 13) תאילנד (מקום 53) תחנת החלל הבין-לאומית (מקום 43) האוקיינוס הדרומי (מקום 27) פרק 3 - אש וקרח: סמטת הטורנדו (מקום 6) מנזר פוגטאל (אנ') (מקום 66) אנטארקטיקה (מקום 12) ימת אראל (מקום 59) הולנד (מקום 63) אוסטרליה (מקום 5) העתק סן אנדראס ודרום קליפורניה (מקום 29) טיקופיה (מקום 38) ברמודה (מקום 54) קטניה (מקום 30) הר וזוב (מקום 7) מונטסראט (מקום 39) פיצ'ר (אנ') (מקום 41) פרק 4 - רק בגלל הרוח: דרך היונגאס (מקום 58) אגם מרקאיבו (מקום 62) מחנות הבסיס של הר אוורסט (מקום 48) טהאצ'אפי (אנ') (מקום 42) סיוויטה די בגנורגיו (אנ') (מקום 70) בנגקוק (מקום 18) ניו אורלינס (מקום 24) מקסיקו (מקום 22) צ'רנוביל (מקום 14) קווינסלנד (מקום 28) אינדונזיה (מקום 35) רואפהו (מקום 32) הפיליפינים (מקום 9) פרק 5 - מים רבים לא יכבו את הסכנה: פלורידה (מקום 52) אלסקה (מקום 61) פוקושימה (מקום 15) קולקטה (מקום 26) ונואטו (מקום 11) קימברלי (מקום 65) קירונה (מקום 69) איג'ן (אנ') (מקום 34) קלדוניה החדשה (מקום 44) גואטמלה (מקום 4) ולינגטון (מקום 68) חופי האוקיינוס ההודי (מקום 21) גומה (אנ') (מקום 33) פרק 6 - באש ובמים: יפן (מקום 8) שקע דנקיל (מקום 46) אוימיאקון (מקום 51) דלהי (מקום 23) המרוץ הימי "Clipper Round the World Yacht Race" (אנ') (מקום 56) האיטי (מקום 16) ארץ הדוגון (אנ') (מקום 64) הוואי (מקום 60) אוגנדה (מקום 49) הל (אנ') (מקום 72) סונדרבאנס (מקום 1) דירוג ראשוני (בסיום פרק 6): 72 המסוכנים של אוסטרליה 72 החיות החמודות ביותר אתר האינטרנט הרשמי של 72 מקומות שמסוכן לחיות בהם (באנגלית) "72 מקומות שמסוכן לחיות בהם", במסד הנתונים הקולנועיים IMDb (באנגלית) "72 מקומות שמסוכן לחיות בהם", באתר נטפליקס חולק מקום זה עם תחנת החלל הבינלאומית. עם זאת כנראה שאחד מהם מבלבל עם מקום 45 שאיזו מוזכר. חולק מקום זה עם נהר צ'יליוונג. עם זאת כנראה שאחד מהם מבלבל עם מקום 45 שאיזו מוזכר.
רונזותריום

רונזותריום (שם מדעי: Ronzotherium) הוא סוג של יונק נכחד ממשפחת הקרנפיים, אשר התקיים בין האאוקן לאוליגוקן באירואסיה לפני 37 עד 23 מיליון שנה מזמננו. הוא קרוי על שם "גבעת רוזדון" (hill of Ronzon), הסמוכה לעיר לה פווי-אן-ולה שבצרפת, שם התגלו ממצאיו לראשונה והסיומת הלטינית: תריום "therium" - בהמה. סוג זה תואר ב-1854 בידי החוקר הצרפתי אוגוסט איימר (אנ'). היה זה קרנף בינוני בגודלו שלא עלה על 1.5 עד 1.9 טון והיה בעל עצם זרוע ועצם ירך ארוכות יחסית והיה בעל גולגולת צרה מעט יותר עם מבנה שיניים פרימיטיבי ביחס לקרנפים, דומה יותר לשיניים של ההירקודונתיים והאמינודונטיים, הקרובים לקרנפים האמיתיים. הוא ניזון מעלים ולא מעשבים כמו קרנפים מאוחרים יותר וייתכן שיכל להגיע לעלים גבוהים יותר באמצעות גפיו וצווארו הארוכים והשפתיים המשורבבות שלו (אשר הזכירו את שפתי הקרנף צר-השפה). הממצאים מראים שהמינים המאוחרים יותר הגיעו לממדים גדולים יותר, מה שאולי גרם לקרנפים אלה להתפתח לצורות הקרובות יותר לקרנפים מודרניים, לקראת סוף האוליגוקן. המאובנים שלו היו חלקיים והתגלו במספר ממצאים ברחבי אירופה ביניהם בבריטניה, צרפת, גרמניה, איטליה, שווייץ וצ'כיה וכנראה שגם במונגוליה. מדיה וקבצים בנושא רונזותריום בוויקישיתוף רונזותריום, באתר GBIF (באנגלית)
דיצרוס

דיצרוס (שם מדעי: Diceros; מיוונית: "di" - דו ו-"ceros": קרן") הוא סוג של קרנף בו כלול כיום מין בודד - קרנף צר-שפה (Diceros bicornis) המכונה גם קרנף שחור (אף שאיננו באמת שחור). בעבר נכללו בסוג עוד 2 מינים שנכחדו (אם כי המין Diceros australis שנוי במחלוקת אם הוא שייך לסוג). קרנפים אלה בעלי מוצא אפריקני והם התפתחו החל מהמיוקן בערבות עשב וסוואנות, בהם גדלו לממדים גדולים. קרנף צר-שפה מודרני מגיע לגובה בכתפיים של 140–180 ס"מ ולמשקל 800 ל־1,400 ק"ג ולעיתים חריגות אף ל־2,820 ק"ג. סוג זה הוגדר ב-1821 בידי החוקר ג'ון אדוארד גריי והוא נחשב לפי חוקרים רבים לאביו של הסוג קרנף רחב שפה, בו מצוי כיום הקרנף האפריקני השני בטבע - קרנף רחב-שפה. מין קרנף צר שפה (Diceros bicornis) Diceros australis - נכחד (?) Diceros praecox - נכחד מדיה וקבצים בנושא דיצרוס בוויקישיתוף דיצרוס, באתר ITIS (באנגלית) דיצרוס, באתר NCBI (באנגלית) דיצרוס, באתר האנציקלופדיה של החיים (באנגלית) דיצרוס, באתר GBIF (באנגלית)
סמירה ח'אשוקג'י

סמירה ח'אשוקג'י (בערבית: سميرة خاشقجي; 1935 – מרץ 1986) הייתה סופרת סעודית פרוגרסיבית והמייסדת של המגזין אלשרקיה. אביה של סמירה, מוחמד ח'אשוקג'י היה רופאו האישי של מלך סעודיה אבן סעוד ואמה סמיחה הייתה ממוצא סורי. בשנות החמישים נשלחו סמירה ועדנאן ללמוד במצרים, והיא סיימה תואר בכלכלה באוניברסיטת אלכסנדריה. ב-1962 הקימה בריאד עם הנסיכות שרה ולטיפה, בנותיו של המלך פייסל, את אגודת הנשים אלנהדה (النهضة, מילולית: התחייה), ארגון הנשים הראשון בסעודיה ולאחר מכן את "מועדון התרבות לנשות חצי האי ערב". היא נודעה בתמיכתה בחינוך לבנות בממלכה הסעודית, ופרסמה את ספריה תחת שם העט סמירה 'בת חצי האי ערב'. פרידה מחלומותיי (ودعت آمالي), 1958 זיכרונות דומעים (ذكريات دامعة), 1961 יקיצת האישה הערבייה הסעודית (يقظة الفتاة العربية السعودية), 1963 ניצוץ עיניך (بريق عينيك), 1963. הספר זכה לעיבוד קולנועי ב-1974, בכיכובם של חוסיין פהמי ומדיחה כאמל. עמק הדמעות (وادي الدموع), 1965 - אוסף של 12 סיפורים קצרים מעבר לערפל (وراء الضباب), 1971 לווית הוורדים (مأتم الورود), 1973 גבעות בחולות (تلال في رمال), 1983. הספר ראה אור בהוצאת אלשרקיה, שאותה ייסדה ח'אשוקג'י ב-1974 במסגרת המגזין בעל אותו שם. סמירה הייתה אחותו של המיליארדר הסעודי עדנאן ח'אשוקג'י, אשתו הראשונה של איש העסקים יליד מצרים מוחמד אל-פאיד, אמו של הקולנוען דודי אל-פאיד, ודודתם של השחקנית והמפיקה נבילה ח'אשוקג'י והעיתונאי ג'מאל ח'אשוקג'י. סמירה הכירה את מוחמד אל-פאיד באלכסנדריה והם נישאו ב-1954. הנישואים נמשכו שנתיים בלבד במהלכן נולד בנם המשותף דודי אל-פאיד. חודשים ספורים לאחר לידתו של דודי נפרדה סמירה מבעלה וחזרה לסעודיה. לאחר מכן נישאה לדיפלומט הסעודי אנאס יאסין ועברה להתגורר איתו בהודו, שם נולדה ביתם המשותפת ג'ומאנה יאסין, אך גם נישואים אלה הסתיימו בגירושים. בתה היא העורכת הראשית של מגזין אל שרקיה. סמירה מתה מהתקף לב בשנת 1986 בגיל 51 בלבד. מדיה וקבצים בנושא סמירה ח'אשוקג'י בוויקישיתוף סמירה ח'אשוקג'י, במסד הנתונים הקולנועיים IMDb (באנגלית) "About us". Al Sharkiah (באנגלית אמריקאית). נבדק ב-2022-09-10. "About the Bin Laden family". PBS. נבדק ב-26 בפברואר 2013. {{cite news}}: (עזרה) Nora Derbal (2020). "Humanitarian Service in the Name of Social Development: The Historic Origins of Women's Welfare Associations in Saudi Arabia". In E. Möller; J. Paulmann; K. Stornig (eds.). Gendering Global Humanitarianism in the Twentieth Century. Palgrave Macmillan, Cham. pp. 167–192. doi:10.1007/978-3-030-44630-7_7. ISBN 978-3-030-44629-1.
אוון רו

אוון כריסטופר רו (באנגלית: Evan Christopher Roe נולד ב-9 בפברואר 2000) הוא שחקן קולנוע וטלוויזיה אמריקאי הידוע בעיקר בזכות תפקידו כג'ייסון מק'קורד בסדרת הדרמה הפוליטית מזכירת המדינה. רו נולד בסיאטל. הוא למד לזמן קצר בבית הספר לאמנויות הבמה המקצועיות וסיים את לימודיו באוניברסיטת ניו יורק בשנת 2022. רו הופיע לראשונה בבסדרות טלוויזיה כמו ג'סי של ערוץ דיסני וסאם וקאט בערוץ ניקלודיאון. בשנת 2014 החל לשחק בתפקיד ראשי בסדרת הטלוויזיה מזכירת המדינה. בשנת 2019, הוא הופיע בסרט הבכורה העלילתי של הבמאית טיירישה פו, "Selah And The Spades", ששוחררה לצפייה על ידי אולפני אמזון ב-2020. בשנת 2022, רו לוהק לתפקיד במיני-סדרה של נטפליקס, גבר במלואו. אוון רו, במסד הנתונים הקולנועיים IMDb (באנגלית) "אוון רו", במסד הנתונים הקולנועיים IMDb (באנגלית) Review: Madam Secretary: Season One - Slant Magazine, Slant Magazine, ‏5 באוגוסט 2014 Denise Petski, Deadline, Deadline, ‏6 בספטמבר 2022 Yohannes, Alamin (24 בספטמבר 2014). "Fall TV Review: 'Madam Secretary'". Hollywood Reporter. נבדק ב-11 באוקטובר 2015. {{cite news}}: (עזרה)
ואניה מילינקוביץ'-סאביץ'

ואניה מילינקוביץ'-סאביץ' (בסרבית: Вања Милинковић-Савић; נולד ב-20 בפברואר 1997 באורנסה שבספרד) הוא כדורגלן סרבי יליד ספרד המשחק בעמדת השוער בקבוצת טורינו מהסרייה א' ובנבחרת סרביה. מילינקוביץ'-סאביץ' גדל במחלקות הנוער של גראצר א.ק. ו-וויבודינה נובי סאד. ב-5 באוגוסט 2014 חתם מילינקוביץ'-סאביץ' במנצ'סטר יונייטד מהפרמייר ליג, והושאל בחזרה לוויבודינה נובי סאד מליגת העל הסרבית. הוא ערך 17 הופעות ליגה במדי וויבודינה נובי סאד. ב-26 בנובמבר 2015 חתם מילינקוביץ'-סאביץ' על חוזה לארבע עונות וחצי בלכיה גדנסק מליגת העל הפולנית. הוא ערך 29 הופעות ליגה במדי המועדון. ב-1 ביולי 2017 חתם מילינקוביץ'-סאביץ' בטורינו מהסרייה א', ממנה הושאל לספאל מהסרייה א', לאסקולי מהסרייה ב' ולסטנדרד לייז' מליגת העל הבלגית. ב-11 בנובמבר 2021 ערך מילינקוביץ'-סאביץ' את הופעת הבכורה שלו בנבחרת סרביה, בניצחון 4-0 על נבחרת קטר במשחק ידידות. נכלל בסגל נבחרת סרביה לטורניר מונדיאל 2022. נכלל בסגל נבחרת סרביה לטורניר יורו 2024. ואניה מילינקוביץ'-סאביץ' נולד באורנסה שבספרד למשפחה העוסקת בספורט. אביו, ניקולה מילינקוביץ', שיחק גם כן כדורגל, ואמו, מילאנה סאביץ', הייתה שחקנית כדורסל. ואניה הוא אחיו הקטן של סרגיי, המשחק בעמדת הקשר בקבוצת לאציו מהסרייה א', וכן יחד עמו בנבחרת סרביה. נבחרת סרביה עד גיל 20 גביע העולם עד גיל 20 (1): 2015 מדיה וקבצים בנושא ואניה מילינקוביץ'-סאביץ' בוויקישיתוף ואניה מילינקוביץ'-סאביץ', ברשת החברתית אינסטגרם ואניה מילינקוביץ'-סאביץ', באתר Transfermarkt ואניה מילינקוביץ'-סאביץ', באתר Soccerway ואניה מילינקוביץ'-סאביץ', באתר BDFutbol ואניה מילינקוביץ'-סאביץ', באתר WorldFootball.net ואניה מילינקוביץ'-סאביץ', באתר National Football Teams ואניה מילינקוביץ'-סאביץ', באתר FootballDatabase.eu Milinkovic deal finalised באתר הרשמי של מנצ'סטר יונייטד, 5 באוגוסט 2014 (באנגלית) Vanja Milinković-Savić nowym bramkarzem Lechii Gdańsk באתר הרשמי של לכיה גדנסק, 26 בנובמבר 2015 (בפולנית) Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית) HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
ז'רום אנגום

ז'רום אנגום אמבקלי (בצרפתית: Jerome Ngom Mbekeli; נולד ב-30 בספטמבר 1998 ביאונדה שבקמרון) הוא כדורגלן קמרוני המשחק בעמדת קשר הכנף בקבוצת שריף טירספול מליגת העל המולדובנית ובנבחרת קמרון. אנגום החל את הקריירה המקצוענית שלו ב-APEJES אקדמי מליגת העל הקמרונית. בהמשך שיחק במ.פ.ק. וישקוב בצ'כיה, ובסוופ פארק ריינג'רס וסן דייגו לויאל מה-USL. ב-15 בינואר 2021 חזר ל-APEJES אקדמי מליגת העל הקמרונית. ב-5 ביולי 2023 חתם בשריף טירספול מליגת העל המודלובנית. ב-4 בספטמבר 2022 ערך אנגום את הופעת הבכורה שלו בנבחרת, בניצחון 0–2 על נבחרת גינאה המשוונית במסגרת מוקדמות אליפות האומות האפריקאיות 2022. נכלל בסגל נבחרת קמרון לטורניר מונדיאל 2022. ז'רום אנגום, באתר Transfermarkt ז'רום אנגום, באתר Soccerway ז'רום אנגום, באתר WorldFootball.net ז'רום אנגום, באתר National Football Teams ז'רום אנגום, באתר FootballDatabase.eu Squad Announcement בחשבון הטוויטר הרשמי של נבחרת קמרון, 8 בנובמבר 2022
סמואל ז'ואה

סמואל איב אום ז'ואה (בצרפתית: Samuel Yves Oum Gwet; נולד ב-14 בדצמבר 1997 באיוס שבקמרון) הוא כדורגלן קמרוני המשחק בעמדת הקשר האחורי בקבוצת מכלן מליגת העל הבלגית ובנבחרת קמרון. ז'ואה החל את הקריירה המקצוענית שלו ב-APEJES אקדמי מליגת העל הקמרונית. ב-31 באוגוסט 2017 חתם ז'ואה בריינדורף אלטאך מהבונדסליגה האוסטרית. הוא שיחק במועדון במשך ארבע עונות, בהן ערך 99 הופעות ליגה והבקיע חמישה שערים. ב-23 ביוני 2021 חתם ז'ואה על חוזה לשלוש עונות במכלן מליגת העל הבלגית. ב-25 ביולי ערך את הופעת הבכורה שלו במועדון, בניצחון 3-2 על רויאל אנטוורפן במסגרת המחזור הראשון בליגה לעונת 2021/2022. בעונתו הראשונה במועדון ערך 31 הופעות ליגה. ב-6 בינואר 2016 ערך ז'ואה את הופעת הבכורה שלו בנבחרת קמרון, בתיקו 1-1 נגד נבחרת רואנדה במשחק ידידות. הוא היה חלק מסגל נבחרת קמרון לטורניר גביע אפריקה לאומות 2021 בשנת 2022, וערך חמש הופעות בטורניר. נכלל בסגל נבחרת קמרון לטורניר מונדיאל 2022. מדיה וקבצים בנושא סמואל ז'ואה בוויקישיתוף סמואל ז'ואה, באתר Transfermarkt סמואל ז'ואה, באתר Soccerway סמואל ז'ואה, באתר WorldFootball.net סמואל ז'ואה, באתר National Football Teams סמואל ז'ואה, באתר FootballDatabase.eu סמואל ז'ואה, באתר ESPN OUM GOUET VIERDE ZOMERTRANSFER באתר הרשמי של מכלן, 23 ביוני 2021 (בהולנדית) Squad Announcement בחשבון הטוויטר הרשמי של נבחרת קמרון, 8 בנובמבר 2022
יחסי מונטנגרו–פולין

יחסי מונטנגרו–פולין הם יחסי החוץ קיימים בין מונטנגרו לפולין. היחסים הדיפלומטיים בין שתי המדינות כוננו ב-14 באוגוסט 2006, לאחר שמונטנגרו קיבלה עצמאות מסרביה כתוצאה ממשאל העם לעצמאות ב-2006. בשנת 2007 נפתחה בפודגוריצה שגרירות הרפובליקה של פולין. מונטנגרו הקימה שגרירות בוורשה ב-2011. מחזור הסחר ההדדי בשנת 2020 הסתכם בשווי 47.7 מיליון אירו. היצוא מפולין למונטנגרו הסתכם ב-33.6 מיליון אירו, והיבוא ב-14.1 מיליון אירו. ממונטנגרו לפולין יובאו: עפרות אבץ ותרכיזים (79.4%), עפרות אלומיניום ותרכיזים (9.5%), ציוד תאורה חשמלי (5%). מפולין למונטנגרו מיוצאים: יאכטות (19.5%), מוצרי היגיינה (4.6%), מזון מעובד (3.7%), משאיות (3.6%), רהיטים (3.4%). ההשקעות הפולניות המובילות הן מכרה עפרות האבץ והעופרת בפליה ומכרה הבוקסיט בניקשיץ'. מאז שנת 2000, פולנים מבצעים פרויקט ארכאולוגי במונטנגרו באזור העיר המודרנית ריסאן, שבו חוקרים אנדרטאות יווניות, איליריות ורומיות. עבודות החפירה מבוצעות על ידי מרכז המחקר לעתיקות דרום-מזרח אירופה של אוניברסיטת ורשה. כ-100 פולנים ואנשים ממוצא פולני מתגוררים במונטנגרו. מונטנגרו מחזיקה בפולין שגרירות בוורשה. פולין מחזיקה במונטנגרו שגרירות בפודגוריצה. מדיה וקבצים בנושא יחסי מונטנגרו–פולין בוויקישיתוף מונטנגרו באתר משרד החוץ הפולני יחסי מונטנגרו–פולין באתר משרד החוץ הפולני